Věra Galatíková

Věra Galatíková (* 19. august 1938, Zlín† 21. december 2007, Kladno) bola česká divadelná a filmová herečka a dabérka. Bola manželkou herca Ladislava Freja, matka herca Ladislava Freja mladšieho (1973) a herečky Kristýny Frejovej (1971).

Životopis 
Vyštudovala Janáčkovu akadémiu múzických umení, potom pôsobila vo Východočeskom divadle v Pardubiciach, Činohernom klube, Divadle S. K. Neumanna a Mestských divadlách pražských. Od roku 1993 bola členkou činohry Národného divadla. V roku 1994 získala divadelnú Cenu Thálie.

Úspešne sa presadzovala aj v dabingu, nadabovala napr. francúzsku herečku Annie Girardotovú. V roku 1988 bola vymenovaná za zaslúžilú umelkyňu a za celoživotné majstrovstvo v dabingu dostala v roku 2000 Cenu Františka Filipovského.

Ako silná fajčiarka bojovala posledných päť rokov života s nádorovým pľúcnym ochorením, ktorému nakoniec v decembri 2007 podľahla vo veku 69 rokov. Ešte predtým sa však angažovala v protifajčiarskej kampani.

Vybrané filmy a seriály 
 1967 Údolí včel
 1968 Všichni dobří rodáci
 1969 Skřivánci na niti
 1976 Dým bramborové natě
 1984 My všichni školou povinní (TV seriál)
 1985 Skalpel, prosím
 1997 Četnické humoresky
 1999 Návrat ztraceného ráje
 2000 Anděl Exit, Kytice

Referencie

Externé odkazy 
 
 
 Věra Galatíková (Cyklus Českej televízie Príbehy slávnych) – video on-line v archíve ČT

Zdroj 

České divadelné herečky
České filmové herečky
České dabingové herečky
České televízne herečky
Herečky Národného divadla (Praha)
Česko-slovenskí zaslúžilí umelci
Držitelia Ceny Thálie
Držitelia Ceny Františka Filipovského
Osobnosti zo Zlína
Absolventi Janáčkovej akadémie múzických umení
Úmrtia na rakovinu pľúc